Surxondaryoda haydovchilik guvohnomasi bo‘lmagan yigit boshqaruvidagi “Jiguli” 11 yoshli piyodani urib yubordi. Jabrlanuvchi shifoxonada vafot etgan

Surxondaryo viloyatining Sherobod tumanida sodir bo‘lgan yo‘l-transport hodisasi oqibatida 11 yoshli bola halok bo‘ldi. Bu haqda viloyat IIB YHXB axborot xizmati xabar berdi.

 Kadr: Telegram
Ma’lum qilinishicha, 16-may kuni soat 16:20 larda Sherobod tumani “Majnuntol” mahallasi hududidan o‘tuvchi 4R-103 avtomobil yo‘li orqali harakatlanib kelgan “VAZ-2107” mashinasi yo‘lni kesib o‘tayotgan 11 yoshli bolani urib yuborgan.
Jabrlanuvchi olingan tan jarohatlari oqibatida Sherobod tumani tibbiyot birlashmasining jonlantirish bo‘limida vafot etgan.
Aniqlanishicha, “Jiguli” haydovchisida avtomobilni boshqarish huquqini beruvchi haydovchilik guvohnomasi va boshqa tegishli hujjatlar bo‘lmagan. Mashina oldi-sotdisi bo‘yicha hech qanday rasmiyatchilik ishlari amalga oshirilmagan.
“Qurilish ishlari bo‘layotgan edi. O‘sha yerdagi ustalarga ovqat olib borish uchun mashinani minib chiqqan edim”, — deydi haydovchi.
Avvalroq Toshkentda mashina boshqarish huquqidan mahrum qilingan Spark haydovchisi piyodani urib yuborgani to‘g‘risida xabar berilgandi.
 Xorazmda haydovchilik guvohnomasi bo‘lmagan 10-sinf o‘quvchisi boshqaruvidagi Lacetti Damas’ga urildi. YTH oqibatida uch kishi halok bo‘ldi